
Same Auld Tatties for the Banffshire Advertiser then the Express taks up the story an aa. 

THE Scottish Press haes steyed weel clear o oniethin tae dae wi the Scots language in the rin up tae the elections 
for oor new Scottish Pairliament. That is, that it haed up tae the 6t. Aprile whan thon bricht sperk glisterin oot o 
the northern lichts, the Banffshire Advertiser, taen up the Mak Yer Merk In Mey fl 5 he in a screid cried THE 
MITHER TONGUE hi Loma Campbell. She tellt o Isabel Harrison, o the Buckie Scots Language Group, that 
speirt the S.O. for a Scots vairsion o thair Have Your Say In May leaflet, juist tae be tellt that thare wis nane an 
the wey thare wis nane wis cause thay wama awaur o onie Scots spaekers that didna hae English as thair first 
language. Whaur hiv we heard thon auld tattle afore? The S.O. wis speirt an aa whit wey the Openin o the new 
Scottish Pairliament cuidna mak e'en a tottie wee bit uiss o Scots tae gie a cleik wi the auld pre-1707 pairliament 
whaur Scots wis spaeken hi aabodie. A PR fore-spaeker sayed, "With all due respect, this is not 1707. It is 1999, 
and we will be opening the Parliament in English." Sae nou we ken!!! Screivin in English, Lorna gauns on tae 
say that, "Eor monie in Scotland, it's important that aa languages spaeken in this kintra shuid be apen tae 
aabodie, an the schuils an Scots Associes ar aheid in sic ploys tae keep oor languages alive for oor young fowk. 
It is thair heritage; it is thair richt tae hae an inlat tae thaim if thay'r o a mind tae, regairdless o the fack that 
English isna likely tae be ower-taen hi onie o thaim, an deed, it wad hae been a smaa inlat tae hiv haed a wee bit 
0 the Openin Ceremony o the Scottish Pairliament in Scots. 

Efter aa, the hecht o the new Pairliament is that it will dale wi Scottish deceesions in a Scottish wey." She 
feinishes in the Doric wi, "I hid a wee thochtie at at's fit it wis aa aboot!" 

Eollaein the gate set oot hi the Banffshire Advertiser, the Express taen up the story o the muckle e-screive 
onding that haed been gaun on atween upsteerers frae maist o the Scots language cums, alang wi some sindert 
indiveeduals an aa, an the Secretar o State an Scottish Office. "Outrage over Dewar snub to 'mither' tongue" 
wis the heidline uised hi Kerry Gill. Screivit in English, the report tells o hou aa Scots leid upsteerers wis gey 
















fasht wi the want o screivit Scots bein proponed in the pairliament. It aa cam tae a heid whan Donald Dewar tellt 
Scots upsteerers that, "I am not as convinced as you are that there is a language which requires distinct and 
separate treatment from the speech of the ordinary people of this land," 

The Scots Leid Associe cried for the language tae be gien its richtfu place in the pairliament in line wi the UK 
government's ettle tae ratify Scots in the European Charter for Regional or Minority Languages. Forbye that, 
thay'r canvassin aa the prospective candidates tae the Scottish pairliament tae speir oot thair consaits on Scots. 
Associe fore-spaeker. Rod Lovie sayed, "The poleetical high heid anes o Scotland haes fair missed thair chance 
tae sort oot aa the kinches anent the language." 

The report feinisht up wi quotin frae an e-screive that haed been screivit in Scots an sent tae the Secretar o 
State:- 

"In Juin 0 last year, Brian Wilson let it be kent that the British government wis ettlin tae sign up tae the European 
Charter for Regional or Minority Languages wi Gaelic bein kivvert hi the condeetions laid doun athin Pairt III 
an the Scots language kiwert hi the condeetions laid doun athin Pairt II o the charter. 

Daes yer government's signature o the abuin charter no gie the Scots language the richt tae 'distinct and separate 
treatment' as defined in Pairt II o the charter? 

Here ye hae the inlat tae tak oor new pairliament intae the new millennium wi democratic richts for aa the 
ordinar fowk in this land, no juist the anes that spaek English an Gaelic. Siller an the fack that aabodie can 
unnerstaun English daesna come intae it. It shuid be awbodie's democratic richt tae bide in thair ain kintra athoot 
onie kinna discrimination (linguistic includit)." 

(Note frae the Editor) Up till the nou, nane o the abuin quaistens speirt haes haed a richt answer frae aither 
Maister Dewar or the Scottish Office tho the'r been rowth o answers tae quaistens that haesna been speirt. 


Scots Tung 'WITTINS 
on the wab. 

The Scots Tung Wittins cuin be vizzied 
or doon-loadit an prentit (noo in HTML 
format) fae the wab-steid o:- 

The Scots Speikers Curn, Glesca, 

Wab-steid backin:- 
http://www.mlove.free-online.co.uk/ 

An Inlat for Schuil Bairns tae mak thair ain 
Scots Dictionars. 


BAIRNS can wice thair schuil communities in a celebration o thair ain byleids o Scots. The Times Educational 
Supplement (Scotland) is castin aboot for a naitional ingaitherin o dictionars furthset hi Scottish schuil-baims. 
Oniebodie ettlin for mair wittins anent the abuin projeck shuid contack Elaine Wylie, Dunblane Primary 


Schuil. Ph. 01786 822351. 



SLRC Eddication Comatee. 

AN Eddication Comatee haes nou been kythed for the Scots Eanguage Resource Centre. The Comatee ettles tae 
wice dominies an eddicationers aboot whit leamin graith for Scots in the curriculum is tae haund. The maimbers 
0 the Comatee pit thirsels open tae gie In-service on Scots in Schuils. 

Oniebodie ettlin tae ken mair shuid screive tae:- 

SLRC, 

A. K. Bell Library, 

York Place, 

Perth, PH2 8EP. 

or Ph. 01738 440199 Pax. 01738 477010 
e-screive: slrc@sol.co.uk 


Scots Leid Associe Annual Collogue. 

THE abuin collogue, cried "The Scots Leid, the Pairliament an the Pairties", taen place at Perth on Seturday 
24t. Aprile. Like ither collogues in the bygane, this ane wis weel entertained wi sangs, pomes an twa awfu guid 
readins frae Robert McLellan's "Linmill Stories". Whit makit this forgaitherin a wee bit mair by-ordinar wis the 
fack that it wis takin place richt in the mids o the Scottish pairliament election campaine, sae ane spaeker wis 
invited frae ilka ane o the fower main Scottish poleetical pairties tae gie thair ain pairties' ettles anent the Scots 
language. Chic Brodie tellt us a wheen aboot the Lib-Dems' consait on the importance o Scots bi no tumin up 
at aa. He micht hiv haen a guid raison for no bein thare but appearinlie the Scots language wisna wechtie eneuch 
tae him or his pairtie tae justifee thaim walin a staund-in. 



Craig Stevenson for the Tories wis a richt waste o space for he cuidna tell the difference atween Scots an slang 
an aye keppit comin back tae the threap that balms wad hae tae laim tae spaek 'polite' if thay war ettlin tae git a 
guid job. Daes he no ken that 'bi-lingual' is an awfu polite word? We dinna ken whit he means hi spaekin 
'polite'. Daes it mean spaekin English or juist uisin words lik 'keech' an 'toalie' insteid o 'shite'? If he daes mean 
spaekin English, whit wey is he feart tae say English for? Is he sayin that Scottish Tories dinna spaek English, 
thay spaek Polite? 

Bob McLean for Labour thocht thare wis a lot gaun for the Scots language an seemed tae ken aboot the 
European Charter an whaur a guid bit o the Scottish Office's 4,7p wis bein spent. Coorse, he tellt us that if we 
wantit onie mair nor that, we wad hae tae lobby an speir for it. We wadna git ocht gin we didna lobby an speir 
for it sac we tried tae tell him that nocht an a deefie wis aa we haed gotten for aa the lobbyin an speirin we haed 
duin ower the last twa year. The language uised hi Maister McLean wis the nearest tae Scots we'd heard frae 
onie 0 the poleetical spaekers, a kinna watered doun urban Scots. Ae wifie complained o him no uisin onie Scots 
words but thon haed mair tae dae wi the wey she wis uisin her lugs, or raither no uisin thaim, than wi the wey he 
wis spaekin. 

The last poleetical spaeker wis Paul Scott o the SNP. Tho he wis the maist pan-loaf spaeken o the three, he wis 
the onlie ane that cuid pynt tae Scots in his pairtie's manifesto. It sayed that the SNP wad mak siccar that 
Scotland's sindert linguistic an cultural heritage, includin the Gaelic an Scots languages alang wi Scottish 
history, wad hae a heicher place in the schuils an that English, Gaelic an Scots wad be gart tae bide thegither in 
Scotland on an equal foond. Eorbye that, thay ettelt tae gie 'secure status' tae baith Scots an Gaelic in the 
Pairliament an in naitional life. Thay wad uphaud Gaelic medium leamin an Scots language initiatives. Maister 
Scott haudit up his manifesto an threapit that gin thay got eleckit, thay wad hae tae cairie oot aa thae hechts for it 
wis in thair manifesto. Aabodie wis ower polite tae mind him o anither pairtie's manifesto an Trident an PEI an 
Uni tuition fees an that. 


The follaein is the new officiars an comatee o the Scots Leid Associe for the incomin year:- 
Honorary Preses: William Neill 

Honorary Vice-Preses: Elora Garry, Dr. George Philp, Dr. David Purves. 

Preses: Dauvit Horsbroch. 

Vice-Preses: Alasdair Allan 
Secretar: David Brown 
Thesaurer: Elspeth Maclachlan 
Editor o Lallans: Jan Natanson 

Comatee: Steve Murdoch, Rod Lovie, Colin Wilson, Bob Eairnie, Reid Moffat an Tom Band (frae EBLUL) 

Brecht Owerset Intae The Mither Tung. 


IN Mairch, the Glesca Citizen's Theatre pit on Peter Amott's Scots owersettin o Brecht's Mr Puntilla an his 
man Matti, It wis a Dundee Rep production direckit hi Hamish Glen, duin on Tayside the month afore an brocht 
doun tae Glesca for the ten nichts. It wis Reid Moffat that gied this consait o the play efter seein it wi his guid- 
wife. 

The production an ackin varied atween eneuch an guid, but whit makit sic a braw nicht oot at the theatre wis the 
skinklin, skelpin, souple Scots comin frae the stage. The play itsel wis a strang an wechtie thing, the neibour o 
onie 0 Brecht's best an Amott's Scots cairried it richt week On the program, Arnott daured linguistic purists tae 
leuk for juist the ae Scots byleid bein uised. He descrives his language as an unholy guddle o vocables frae aa 
the Scottish airts. We wunner gin the pleesure gien tae Tayside an Glesca wi this production micht be daled oot 
an aa tae the likes o Embro, the Honest Toun, Stirlin, the Lang Toun, the Doonhamers an Aiberdeen. 

Yule Cairds 1999. 

SCOTS Tung's Yule cairds for the verra last Christmas o the millennium is weel unner wey nou wi a new picter 
hi Sheena Philip juist aboot feinisht. We thocht it wad be wicelike this year wi the new pairliament openin in the 
Kirk 0 Scotland Assembly Haa, up frae the Mound on the 1®^ Julie, tae hae a vizzie o the biggin taen frae the fuit 
0 the Mound. It wad shaw the Assembly Haa on tap the brae wi the lichtit Norwegian Yule tree haufweys up an 
the pillars o the Airt Gallery makin a frame for the caur side. 

Maws on the Buroo? 

GEORDIE looks aye kent that Tammy Tosh wis a greetin faced gim. He'd been that aa his days e'er syne he wis 
a wee laddie at the schuil an he haed niver growed oot o it. Whan Geordie glihed him ower the street ae 
efternuin, it wis ower late tae tak anither gate oot his wey, sae he juist haed tae stell hissel agin whit he kent wis 
shuir tae come. 

"Hou's it gaun, Toshie?" speirt Geordie whan thay war face tae face. 

"Och! Pinna ask, Geordie. Ye wadna credit it." 

Geordie wished he haedna but it wis ower late nou. 

"Ye'r leukin a wee tait disjaskit, ar ye no, Tammy?" 

"Disjaskit? That's no the word for it. You'd be disjaskit an aa if ye'd haed tae dree whit A'v haed tae pit up wi 
ower this last year." 

"Here it comes." thocht Geordie but sayin, "How? Whit's happened tae mak ye feel this wey?" 

"It's aa thae bluidie sea-maws. Hunners o thaim on tap ma mif aa day an aa nicht. A canna git nae peace at aa. 
Canna mind whan A last haed a guid nicht's sleep. If it's no thair lug deefenin screichin, it's the thumpin an 
scrapin o thair feet on the mif Ye'd think thay'd aa got polisman's buits on. An ye shuid see aa the mess. The mif 
an gairden's ower the heid. Bluidie shite-hawks!" 




"Is thon no ane o thae auld polls hooses ye bide in, neist tae the auld buroo?" speirt Geordie, ettlin tae lichten the 
crack a wee bit. 

"Ay, but whit's that got tae dae wi it?" 

"Weel, dae ye no see whit's happenin here?" speirt Geordie. 

"Naw, whit dae ye mean?" 

"Pit yer mind back tae the days whan Fisherraw herbour wis fou o fishin yoles. Ilka time the boats went tae the 
sea, ilka ane haed aboot twintie or thertie maws follaein ahint it an whan the boats cam hame the maws cam 
hame wi thaim an bid doun bi the herbour an beach or it wis time for thair boats tae gaun oot agane. Wi fortie or 
fiftie boats in Fisherraw, that kept a wheen o maws oot the wey. But nou the'r nae fishin boats in the herbour at 
aa sae whit's aa thae puir maws tae dae?" 

"A dinna ken but A'm shuir ye'r gaun tae tell me." 

"Weel, thay'r juist lik aabodie else that losses thair jobs, Tammy; thay hing aboot the buroo." 


Makars' Neuk 


I tae hae heard Eternity drip water 
(Aye water, water!), drap by drap 
On the ae nerve, like lichtnin. I've 
become 

And heard God passin wi bobby's feet 
Ootby in the lang coffin o the street 


Hugh MacDiarmid. 


Neist Forgaitherin. 
Mon. 24t. Mey 1999 

